CELEX: 32016D0397
Language: el
Date: 2016-03-16 00:00:00
Title: Απόφαση (EE) 2016/397 της Επιτροπής, της 16ης Μαρτίου 2016, για την τροποποίηση της απόφασης 2014/312/ΕΕ περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων [κοινοποιηθείσα υπό τον αριθμό C(2016) 1510] (Κείμενο που παρουσιάζει ενδιαφέρον για τον ΕΟΧ)

18.3.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 73/100
               
            ΑΠΌΦΑΣΗ (EE) 2016/397 ΤΗΣ ΕΠΙΤΡΟΠΉΣ
      της 16ης Μαρτίου 2016
      για την τροποποίηση της απόφασης 2014/312/ΕΕ περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων
      
         
            [κοινοποιηθείσα υπό τον αριθμό C(2016) 1510]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Ύστερα από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
      Εκτιμώντας τα ακόλουθα:
      
                  (1)
               
               
                  Η απόφαση 2014/312/ΕΕ της Επιτροπής (2) θέσπισε οικολογικά κριτήρια απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων. Μετά την έκδοση της απόφασης 2014/312/ΕΕ υποβλήθηκε φάκελος καταχώρισης, ως κοινή υποβολή, στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3) από τις επιχειρήσεις DPx Fine Chemicals Austria GmbH, LSR Associates Ltd και Novasol SA. Ο εν λόγω φάκελος καταχώρισης περιέχει αναθεωρημένες αυτοταξινομήσεις για το διυδραζίδιο του αδιπικού οξέος (ADH), που είναι σημαντικό ενισχυτικό πρόσφυσης και παράγοντας πολλαπλής σύνδεσης. Σύμφωνα με την εν λόγω υποβολή φακέλου, το ADH είχε αυτοταξινομηθεί ως επικίνδυνο για το υδάτινο περιβάλλον (κατηγορία 2 χρόνιου κινδύνου) με τη σχετική δήλωση κινδύνου H411 (τοξικό για την υδρόβια ζωή με επιδράσεις διαρκείας). Το ADH περιέχεται στα εναιωρήματα πολυμερών που χρησιμοποιούνται συχνά στις συνθέσεις χρωμάτων και βερνικιών με βάση το νερό, παρατείνοντας τη διάρκεια ζωής του προϊόντος. Χρώματα με παρατεταμένη διάρκεια ζωής έχουν μικρότερες συνολικές περιβαλλοντικές επιπτώσεις κατά τη διάρκεια του κύκλου ζωής του προϊόντος, λόγω των περιορισμένων στρώσεων. Σύμφωνα με τις διαθέσιμες πληροφορίες, το ίδιο αποτελεσματικές και αποδοτικές εναλλακτικές λύσεις δεν διατίθενται ακόμη στην αγορά. Ως εκ τούτου, είναι απαραίτητη η χορήγηση παρέκκλισης από το κριτήριο 5 της απόφασης 2014/312/ΕΕ για τη χρήση του ADH σε χρώματα και βερνίκια στα οποία έχει απονεμηθεί το οικολογικό σήμα σε καταστάσεις όπου δεν είναι τεχνικώς εφικτή η χρήση εναλλακτικών υλικών, διότι το προϊόν βαφής δεν παρέχει το απαιτούμενο επίπεδο λειτουργικότητας για τον καταναλωτή.
               
            
                  (2)
               
               
                  Επιπλέον, μια άλλη ουσία, η μεθανόλη, έχει υπαχθεί σε εναρμονισμένες ταξινομήσεις CLP οξείας τοξικότητας (κατηγορία 3) με τις σχετικές δηλώσεις κινδύνου H301 (τοξικό σε περίπτωση κατάποσης), H311 (τοξικό σε επαφή με το δέρμα) και H331 (τοξικό σε περίπτωση εισπνοής) και συγκεκριμένης τοξικότητας στα όργανα-στόχους ύστερα από εφάπαξ έκθεση (κατηγορία 1) με τη σχετική δήλωση κινδύνου H370 (προκαλεί βλάβες στα όργανα) και είναι παρούσα με τη μορφή υπολείμματος στα εναιωρήματα πολυμερών που χρησιμοποιούνται σε χρώματα και βερνίκια. Η μεθανόλη μπορεί να προκύψει ως προϊόν αντίδρασης ή ως επιμόλυνση από διάφορες πρώτες ύλες μέσα στα εναιωρήματα πολυμερών, και η περιεκτικότητά της εξαρτάται από την περιεκτικότητα συνδετικού υλικού στο χρώμα. Ως εκ τούτου, σε πολλές περιπτώσεις υπερβαίνει τα ισχύοντα όρια που καθορίζονται για τα υπολείμματα στην απόφαση 2014/312/ΕΕ. Αυτές οι πρώτες ύλες χρησιμοποιούνται για την επίτευξη σημαντικών ιδιοτήτων των χρωμάτων, όπως, για παράδειγμα, η αυξημένη απόδοση στην υγρή τριβή, η οποία αποτελεί απαίτηση του οικολογικού σήματος της ΕΕ. Επιπλέον, οι εν λόγω ιδιότητες συμβάλλουν στην αύξηση της αντοχής των χρωμάτων που συνεπάγεται μείωση των συνολικών περιβαλλοντικών επιπτώσεων κατά τη διάρκεια του κύκλου ζωής των χρωμάτων λόγω των περιορισμένων στρώσεων. Σύμφωνα με τις πληροφορίες της αγοράς που υποβλήθηκαν από τους κατόχους άδειας για το οικολογικό σήμα της ΕΕ, αυτές οι ταξινομήσεις του ADH και της μεθανόλης δεν επιτρέπουν επί του παρόντος να ανανεωθεί η άδεια για το οικολογικό σήμα της ΕΕ σημαντικού αριθμού χρωμάτων και βερνικιών που έχουν λάβει το οικολογικό σήμα της ΕΕ σύμφωνα με την απόφαση 2009/543/ΕΚ της Επιτροπής (4) και την απόφαση 2009/544/ΕΚ της Επιτροπής (5). Ως εκ τούτου, είναι απαραίτητη η χορήγηση παρέκκλισης από το κριτήριο 5 της απόφασης 2014/312/ΕΕ για τη χρήση της μεθανόλης σε χρώματα και βερνίκια στα οποία έχει απονεμηθεί το οικολογικό σήμα σε καταστάσεις όπου δεν είναι τεχνικώς εφικτή η αντικατάσταση λειτουργικών πρώτων υλών που θα μπορούσαν να προκαλέσουν την παρουσία της μεθανόλης στο προϊόν.
               
            
                  (3)
               
               
                  Μετά την έκδοση της απόφασης 2014/312/ΕΕ, σημαντικό συντηρητικό ξηρού υμενίου για χρώματα και βερνίκια εξωτερικού χώρου, το βουτυλοκαρβαμιδικό 3-ιωδο-2-προπινύλιο (IPBC), είχε υπαχθεί σε εναρμονισμένη ταξινόμηση CLP «επικίνδυνα για το υδάτινο περιβάλλον» (κατηγορία 1 οξείας τοξικότητας) με σχετική δήλωση κινδύνου H400 (πολύ τοξικό για τους υδρόβιους οργανισμούς) και επικίνδυνο για το υδάτινο περιβάλλον (κατηγορία 1 χρόνιου κινδύνου) με σχετική δήλωση κινδύνου H410 (πολύ τοξικό για τους υδρόβιους οργανισμούς με μακροχρόνιες επιπτώσεις). Το συντηρητικό αυτό χρησιμοποιείται σε προϊόντα εξωτερικών χώρων, ιδίως σε υγρό κλίμα, για να εμποδίσει τη μικροβιακή ανάπτυξη. Η ουσιώδης λειτουργία του και η απουσία υποκατάστατων ήταν γνωστά κατά τον χρόνο έκδοσης της απόφασης αυτής, και, επομένως, η παρουσία του σε χρώματα στα οποία έχει απονεμηθεί το οικολογικό σήμα της ΕΕ επετράπη βάσει παρέκκλισης. Ωστόσο, σύμφωνα με τη νέα εναρμονισμένη ταξινόμηση, το τελικό προϊόν ταξινομήθηκε ως επικίνδυνο για το υδάτινο περιβάλλον (κατηγορία 3 χρόνιου κινδύνου) και απαιτείται να επισημαίνεται με τη σχετική δήλωση κινδύνου H412 (επιβλαβές για τους υδρόβιους οργανισμούς με μακροχρόνιες επιπτώσεις) όταν υπάρχει παρουσία IPBC πάνω από τη συγκέντρωση 0,25 % w/w. Η ταξινόμηση του τελικού προϊόντος ως επικίνδυνου για το υδάτινο περιβάλλον απαγορεύεται επί του παρόντος βάσει της απόφασης 2014/312/ΕΕ, ακόμη και αν το όριο της μέγιστης συγκέντρωσης για τη χρήση του IPBC είναι 0,65 %. Για να επιτραπεί η χρήση του IPBC στα χρώματα στην απαιτούμενη συγκέντρωση έως και 0,65 % είναι αναγκαίο να επιτραπεί η επισήμανση του τελικού προϊόντος με τη δήλωση κινδύνου H412.
               
            
                  (4)
               
               
                  Για λόγους συνέπειας και με βάση τον ορισμό που ορίζεται στο σημείο 20 του άρθρου 2 της απόφασης 2014/312/ΕΕ, στο οποίο «διαφανές» και «ημιδιαφανές» είναι συνώνυμα, η διατύπωση του κριτηρίου 3α) και η σχετική παραπομπή στον πίνακα 2 θα πρέπει να τροποποιηθούν.
               
            
                  (5)
               
               
                  Το κριτήριο 5 και τα σημεία 1α), β) και γ) του προσαρτήματος της απόφασης 2014/312/ΕΕ έθεσαν περιορισμούς και θέσπισαν κανόνες για τη χρήση συντηρητικών με παραπομπή στο καθεστώς τους σύμφωνα με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (6), με τον οποίο θεσπίζεται το ενωσιακό σύστημα έγκρισης για τις δραστικές ουσίες σε συγκεκριμένους τύπους βιοκτόνων. Για να εξασφαλιστεί ότι οι περιορισμοί και οι κανόνες αυτοί είναι συνεκτικοί και εναρμονίζονται με τον κανονισμό (ΕΕ) αριθ. 528/2012, πρέπει να γίνουν διευκρινήσεις στην απόφαση 2014/312/ΕΕ όσον αφορά τις ακόλουθες πτυχές: α) οι ορισμοί για τα «συντηρητικά συσκευασμένων ειδών» και τα «συντηρητικά ξηρού υμενίου» θα πρέπει να παραπέμπουν στο άρθρο 3 παράγραφος 1 στοιχείο γ) του κανονισμού (ΕΕ) αριθ. 528/2012· β) θα πρέπει να διευκρινιστεί ότι στο σημείο 1 του προσαρτήματος οι κανόνες και οι όροι που αφορούν τα συντηρητικά συσκευασμένων ειδών και ξηρού υμενίου θα πρέπει να εφαρμόζονται σε δραστικές ουσίες οι οποίες βρίσκονται υπό εξέταση για έγκριση ή έχουν εγκριθεί για χρήση σε συγκεκριμένους τύπους προϊόντων βιοκτόνων για τα οποία μπορούν να ισχύουν όροι έγκρισης· γ) η παραπομπή στην οδηγία 98/8/ΕΚ του Ευρωπαϊκού Κοινοβουλίου και του Συμβουλίου (7) στο σημείο 1 του προσαρτήματος θα πρέπει να διαγραφεί, δεδομένου ότι η παρούσα οδηγία έχει πλέον καταργηθεί· δ) στις απαιτήσεις επαλήθευσης που προβλέπονται στο προσάρτημα 1α), β) και γ), η παραπομπή στο άρθρο 58 παράγραφος 3 του κανονισμού (ΕΕ) αριθ. 528/2012 θα πρέπει να διαγραφεί, επειδή παραπέμπει μόνο σε συγκεκριμένες περιπτώσεις.
               
            
                  (6)
               
               
                  Συνεπώς, η απόφαση 2014/312/ΕΕ θα πρέπει να τροποποιηθεί αναλόγως.
               
            
                  (7)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 16 του κανονισμού (ΕΚ) αριθ. 66/2010,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η απόφαση 2014/312/ΕΕ τροποποιείται ως εξής:
      
                  1)
               
               
                  Στο άρθρο 2 οι ορισμοί για τα «συντηρητικά συσκευασμένων ειδών» και τα «συντηρητικά ξηρού υμενίου» στα σημεία 10) και 11) αντικαθίστανται από το εξής κείμενο:
                  
                              «10)
                           
                           
                              Τα «συντηρητικά συσκευασμένων ειδών» είναι δραστικές ουσίες κατά την έννοια του άρθρου 3 παράγραφος 1 στοιχείο γ) του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (*) που προορίζονται για χρήση στον τύπο προϊόντων 6 όπως περιγράφεται στο παράρτημα V του εν λόγω κανονισμού. Χρησιμοποιούνται, ειδικότερα, για τη συντήρηση των μεταποιημένων προϊόντων κατά την αποθήκευση μέσω του ελέγχου της μικροβιακής φθοράς, ώστε να εξασφαλίζεται ο χρόνος διατήρησής τους, και χρησιμοποιούνται για τη συντήρηση των αποχρώσεων τις οποίες διανέμουν οι μηχανές
                           
                        
                              11)
                           
                           
                              Τα «συντηρητικά ξηρού υμενίου» είναι δραστικές ουσίες κατά την έννοια του άρθρου 3 παράγραφος 1 στοιχείο γ) του κανονισμού (ΕΕ) αριθ. 528/2012 που προορίζονται για χρήση στον τύπο προϊόντων 7 όπως περιγράφεται στο παράρτημα V του εν λόγω κανονισμού, ειδικότερα δε για τη συντήρηση υμενίων ή επιχρισμάτων μέσω του ελέγχου της μικροβιακής φθοράς ή της ανάπτυξης φυκών, ώστε να προστατεύονται οι αρχικές ιδιότητες της επιφάνειας των υλικών ή αντικειμένων·
                           
                        
                     (*)  Κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167 της 27.6.2012, σ. 1).»"
						
               
            
                  (2)
               
               
                  Το παράρτημα τροποποιείται σύμφωνα με το παράρτημα της παρούσας απόφασης.
               
            Άρθρο 2
      Η παρούσα απόφαση απευθύνεται στα κράτη μέλη.
      
         Βρυξέλλες, 16 Μαρτίου 2016.
         
            
               Για την Επιτροπή
            
            Karmenu VELLA
            
               Μέλος της Επιτροπής
            
         
      
      
         (1)  ΕΕ L 27 της 30.1.2010, σ. 1.
      
         (2)  Απόφαση 2014/312/ΕΕ της Επιτροπής, της 28ης Μαΐου 2014, περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων (ΕΕ L 164 της 3.6.2014, σ. 45).
      
         (3)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).
      
         (4)  Απόφαση 2009/543/ΕΚ της Επιτροπής, της 13ης Αυγούστου 2008, περί καθορισμού των οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εξωτερικών χώρων (ΕΕ L 181 της 14.7.2009, σ. 27).
      
         (5)  Απόφαση 2009/544/ΕΚ της Επιτροπής, της 13ης Αυγούστου 2008, περί καθορισμού των οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εσωτερικών χώρων (ΕΕ L 181 της 14.7.2009, σ. 39).
      
         (6)  Κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων Κείμενο που παρουσιάζει ενδιαφέρον για τον ΕΟΧ (ΕΕ L 167 της 27.6.2012, σ. 1).
      
         (7)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
      
         ΠΑΡΑΡΤΗΜΑ
         Το παράρτημα της απόφασης 2014/312/ΕΕ τροποποιείται ως εξής:
         
                     1)
                  
                  
                     Στο κριτήριο 3α) «Απόδοση», το πέμπτο εδάφιο αντικαθίσταται από το ακόλουθο κείμενο: «Τα ημιδιαφανή αστάρια και τα υποστρώματα έχουν απόδοση τουλάχιστον 8 m2 ανά λίτρο προϊόντος. Τα ημιδιαφανή αστάρια με ειδικές ιδιότητες σφράγισης/στεγανοποίησης ή διείσδυσης/σύνδεσης, καθώς και τα αστάρια με ειδικές ιδιότητες πρόσφυσης, έχουν απόδοση τουλάχιστον 6 m2 ανά λίτρο προϊόντος.».
                  
               
                     2)
                  
                  
                     Στο κριτήριο 3 (Αποδοτικότητα κατά τη χρήση), στον πίνακα 2, στην όγδοη και ένατη στήλη σχετικά με τα «Αστάρια ζ)» και τα «Υποστρώματα και αστάρια η)», το κείμενο «6 m2/L (χωρίς καλυπτικότητα)» αντικαθίσταται και στις δύο στήλες από το ακόλουθο κείμενο: «6 m2/L (χωρίς ειδικές ιδιότητες)».
                  
               
                     3)
                  
                  
                     Το προσάρτημα τροποποιείται ως εξής:
                     
                                 α)
                              
                              
                                 Στον κατάλογο περιορισμών και παρεκκλίσεων που αφορούν επικίνδυνες ουσίες, η καταχώριση «1. Συντηρητικά που προστίθενται στις χρωστικές, στα συνδετικά υλικά και στο τελικό προϊόν» σημείο «i) Κανόνες σχετικά με την αδειοδότηση των βιοκτόνων» αντικαθίσταται από την ακόλουθη:
                                 «i)   Κανόνες σχετικά με την αδειοδότηση των βιοκτόνων
                                 Στη σύνθεση των χρωμάτων περιλαμβάνονται μόνο δραστικές ουσίες (κατά την έννοια του άρθρου 3 παράγραφος 1 στοιχείο γ) του κανονισμού (ΕΕ) αριθ. 528/2012 που πληρούν τις απαιτήσεις του άρθρου 1α, 1β και 1γ (κατά περίπτωση) και έχουν εγκριθεί σύμφωνα με το άρθρο 9 παράγραφος 2 του κανονισμού (ΕΕ) αριθ. 528/2012 για χρήση στον τύπο προϊόντων 6 στην περίπτωση του 1α και 1β ή στον τύπο προϊόντων 7 στην περίπτωση του 1γ, ή περιλαμβάνονται στο παράρτημα I του εν λόγω κανονισμού. Επιπλέον, στην έκθεση αξιολόγησης πρέπει να περιλαμβάνεται εκτίμηση κινδύνου για επαγγελματική και καταναλωτική (μη επαγγελματική) χρήση. Οι αιτούντες θα πρέπει να ανατρέχουν στον πιο πρόσφατο κατάλογο εγκεκριμένων δραστικών ουσιών της ΕΕ
                                     (*)
                                    και στο παράρτημα I του εν λόγω κανονισμού.
                                 
                                 Στη σύνθεση των χρωμάτων μπορεί να περιέχονται συντηρητικά για τα οποία έχει υποβληθεί φάκελος και τα οποία βρίσκονται υπό εξέταση εν αναμονή της απόφασης για έγκριση κατά τη μεταβατική περίοδο έως την έκδοση θετικής απόφασης για την έγκριση της δραστικής ουσίας ή την καταχώρισή της στο παράρτημα I του εν λόγω κανονισμού.
                                 
                                    (*)  ECHA, δραστικές ουσίες βιοκτόνων — κατάλογος των εγκεκριμένων δραστικών ουσιών, http://www.echa.europa.eu/web/guest/information-on-chemicals/biocidal-active-substances»·"
						
                              
                           
                                 β)
                              
                              
                                 στον κατάλογο περιορισμών και παρεκκλίσεων που αφορούν επικίνδυνες ουσίες, οι καταχωρίσεις «1α) Συντηρητικά συσκευασμένων ειδών» και «1β) Συντηρητικά μηχανών ανάμειξης χρωμάτων» αντικαθίστανται από το εξής κείμενο:
                                 
                                             
                                                         «α)
                                                      
                                                      
                                                         Συντηρητικά συσκευασμένων ειδών
                                                      
                                                   
                                                Περιπτώσεις εφαρμογής:
                                             
                                             Όλα τα προϊόντα, πλην αντίθετων ειδικών διατάξεων
                                          
                                          
                                             Επιτρέπεται να χρησιμοποιούνται στα προϊόντα με οικολογικό σήμα συντηρητικά συσκευασμένων ειδών με τις ακόλουθες ταξινομήσεις επικινδυνότητας για τις οποίες ισχύει παρέκκλιση:
                                             
                                                Ταξινομήσεις για τις οποίες ισχύει παρέκκλιση: H331 (R23), H400 (R50), H410 (R50/53), H411 (R51/53), H412 (R52/53), H317 (R43)
                                             Τα συντηρητικά συσκευασμένων ειδών με τις εν λόγω ταξινομήσεις για τις οποίες ισχύει παρέκκλιση πρέπει επίσης να πληρούν τους ακόλουθους όρους παρέκκλισης:
                                             
                                                         —
                                                      
                                                      
                                                         Η συνολική συγκέντρωση δεν υπερβαίνει το 0,060 % w/w.
                                                      
                                                   
                                                         —
                                                      
                                                      
                                                         Οι ουσίες που έχουν ταξινομηθεί ως H400 (R50) και/ή H410 (R50/53) δεν είναι βιοσυσσωρεύσιμες. Οι μη βιοσυσσωρεύσιμες ουσίες έχουν Log Kow ≤ 3,2 ή συντελεστή βιοσυγκέντρωσης (BCF) ≤ 100.
                                                      
                                                   
                                                         —
                                                      
                                                      
                                                         Για εκείνες τις ουσίες των οποίων η χρήση έχει εγκριθεί ή περιλαμβάνονται στο παράρτημα I του κανονισμού (ΕΕ) αριθ. 528/2012 παρέχονται στοιχεία που αποδεικνύουν ότι τηρούνται οι όροι έγκρισης για το προϊόν βαφής.
                                                      
                                                   
                                                         —
                                                      
                                                      
                                                         Όταν χρησιμοποιούνται συντηρητικά που είναι δότες φορμαλδεΰδης, η περιεκτικότητα σε φορμαλδεΰδη και οι εκπομπές από το τελικό προϊόν πρέπει να πληρούν τις απαιτήσεις του περιορισμού 7 α) που αφορά την ουσία αυτή.
                                                      
                                                   
                                          
                                             
                                                Συντηρητικά συσκευασμένων ειδών
                                             
                                             
                                                Συνολική συγκέντρωση στο τελικό προϊόν: 0,060 % w/w
                                          
                                          
                                             
                                                Εξακρίβωση:
                                             
                                             Δήλωση του αιτούντος και του προμηθευτή του συνδετικού υλικού, υποστηριζόμενη από τους αριθμούς CAS και τις ταξινομήσεις για τις δραστικές ουσίες στο τελικό προϊόν και το συνδετικό υλικό του.
                                             Τα ανωτέρω περιλαμβάνουν υπολογισμό από τον αιτούντα της συγκέντρωσης της δραστικής ουσίας στο τελικό προϊόν.
                                             Πρέπει να προσδιορίζονται όλες οι μεταποιημένες δραστικές ουσίες, το 50 % και άνω των σωματιδίων των οποίων στην κατανομή αριθμητικών μεγεθών έχει μία ή περισσότερες εξωτερικές διαστάσεις εντός της κλίμακας μεγέθους 1 nm-100 nm.
                                          
                                       
                                             Ισχύουν ειδικά όρια συγκέντρωσης για τα ακόλουθα συντηρητικά:
                                          
                                          
                                             
                                                Όριο συγκέντρωσης
                                             
                                          
                                       
                                             
                                                         i)
                                                      
                                                      
                                                         ψευδαργυρούχος πυριθειόνη
                                                      
                                                   
                                          
                                             0,050 %
                                          
                                       
                                             
                                                         ii)
                                                      
                                                      
                                                         Ν-(3-αμινοπροπυλο)-N-δωδεκυλοπροπανο-1,3-διαμίνη
                                                      
                                                   
                                          
                                             0,050 %
                                          
                                       
                                             
                                                         β)
                                                      
                                                      
                                                         Συντηρητικά μηχανών ανάμειξης χρωμάτων
                                                      
                                                   
                                          
                                             Οι ταξινομήσεις επικινδυνότητας για τις οποίες ισχύει παρέκκλιση και οι όροι παρέκκλισης, που αναφέρονται στο σημείο 1α) εφαρμόζονται επίσης στα συντηρητικά που χρησιμοποιούνται για την προστασία των αποχρώσεων ενόσω φυλάσσονται στις μηχανές, πριν αναμιχθούν με τα βασικά χρώματα.
                                             Η συνολική συγκέντρωση των συντηρητικών που προστίθενται για την προστασία των αποχρώσεων τις οποίες διανέμουν οι μηχανές δεν υπερβαίνει το 0,20 % w/w.
                                             Τα ακόλουθα συντηρητικά υπόκεινται σε ειδικά ανώτατα όρια συγκέντρωσης τα οποία συνυπολογίζονται στη συνολική συγκέντρωση των συντηρητικών στη χρωστική:
                                          
                                          
                                             
                                                Συνολική συγκέντρωση συντηρητικών στη χρωστική:
                                             
                                             0,20 % w/w
                                          
                                          
                                             
                                                Εξακρίβωση:
                                             
                                             Δήλωση του αιτούντος και/ή του προμηθευτή της απόχρωσης, υποστηριζόμενη από τους αριθμούς CAS και τις ταξινομήσεις της δραστικής ουσίας του τελικού προϊόντος και του συνδετικού υλικού του.
                                             Τα ανωτέρω περιλαμβάνουν υπολογισμό της συγκέντρωσης της δραστικής ουσίας στην τελική απόχρωση.
                                             Πρέπει να προσδιορίζονται όλες οι μεταποιημένες δραστικές ουσίες, το 50 % και άνω των σωματιδίων των οποίων στην κατανομή αριθμητικών μεγεθών έχει μία ή περισσότερες εξωτερικές διαστάσεις εντός της κλίμακας μεγέθους 1 nm-100 nm.»·
                                          
                                       
                                             
                                                         i)
                                                      
                                                      
                                                         βουτυλοκαρβαμιδικό 3-ιωδο-2-προπινύλιο (IPBC)
                                                      
                                                   
                                          
                                             0,10 %
                                          
                                       
                                             
                                                         ii)
                                                      
                                                      
                                                         ψευδαργυρούχος πυριθειόνη
                                                      
                                                   
                                          
                                             0,050 %
                                          
                                       
                                             
                                                         iii)
                                                      
                                                      
                                                         Ν-(3-αμινοπροπυλο)-N-δωδεκυλοπροπανο-1,3-διαμίνη
                                                      
                                                   
                                          
                                             0,050 %
                                          
                                       
                           
                                 γ)
                              
                              
                                 στον κατάλογο περιορισμών και παρεκκλίσεων που αφορούν επικίνδυνες ουσίες, η καταχώριση «1γ) Συντηρητικά ξηρού υμενίου» αντικαθίσταται από το εξής κείμενο:
                                 
                                             
                                                         «γ)
                                                      
                                                      
                                                         Συντηρητικά ξηρού υμενίου
                                                      
                                                   
                                                Περιπτώσεις εφαρμογής:
                                             
                                             Χρώματα εξωτερικών χώρων, χρώματα εσωτερικών χώρων για ειδικές εφαρμογές
                                          
                                          
                                             Τα συντηρητικά ξηρού υμενίου και οι σταθεροποιητές τους με τις ακόλουθες ταξινομήσεις επικινδυνότητας για τις οποίες ισχύει παρέκκλιση επιτρέπεται να χρησιμοποιούνται σε όλα τα προϊόντα εξωτερικών χώρων και μόνο σε συγκεκριμένα προϊόντα εσωτερικών χώρων:
                                             
                                                Ταξινομήσεις για τις οποίες ισχύει παρέκκλιση: H400 (R50), H410 (R50/53), H411 (R51/53), H412 (R52/53), H317 (R43)
                                             Τα συντηρητικά ξηρού υμενίου με τις εν λόγω ταξινομήσεις για τις οποίες ισχύει παρέκκλιση πρέπει επίσης να πληρούν τους ακόλουθους όρους παρέκκλισης:
                                             
                                                         —
                                                      
                                                      
                                                         Η συνολική συγκέντρωση δεν υπερβαίνει το 0,10 % w/w ή το 0,30 % w/w (κατά περίπτωση).
                                                      
                                                   
                                                         —
                                                      
                                                      
                                                         Οι ουσίες που έχουν ταξινομηθεί ως H400 (R50) και/ή H410 (R50/53) δεν είναι βιοσυσσωρεύσιμες. Οι μη βιοσυσσωρεύσιμες ουσίες έχουν Log Kow ≤ 3,2 ή συντελεστή βιοσυγκέντρωσης (BCF) ≤ 100.
                                                      
                                                   
                                                         —
                                                      
                                                      
                                                         Για εκείνες τις ουσίες των οποίων η χρήση έχει εγκριθεί ή περιλαμβάνονται στο παράρτημα I του κανονισμού (ΕΕ) αριθ. 528/2012 παρέχονται στοιχεία που αποδεικνύουν ότι τηρούνται οι όροι έγκρισης για το προϊόν βαφής.
                                                      
                                                   Μια υψηλότερη συνολική συγκέντρωση και μια παρέκκλιση από τις απαιτήσεις του κριτηρίου 5 α), που επιτρέπει το τελικό προϊόν να ταξινομηθεί ως επικίνδυνο για το υδάτινο περιβάλλον (κατηγορία 3 χρόνιου κινδύνου) και να φέρει τη δήλωση κινδύνου H 412, εφαρμόζονται για τη χρήση των ακόλουθων συντηρητικών ξηρού υμενίου μόνο για τις συγκεκριμένες εφαρμογές:
                                          
                                          
                                             
                                                Συντηρητικά ξηρού υμενίου
                                             
                                             
                                                Συνολική συγκέντρωση στο τελικό προϊόν:
                                             
                                             
                                                          
                                                      
                                                      
                                                         Χρώματα εσωτερικών χώρων που προορίζονται για χρήση σε χώρους με υψηλά επίπεδα υγρασίας, περιλαμβανομένων κουζινών και λουτρών
                                                         0,10 % w/w
                                                      
                                                   
                                                          
                                                      
                                                      
                                                         Όλες οι εφαρμογές χρωμάτων εξωτερικών χώρων
                                                         0,30 % w/w
                                                      
                                                   
                                          
                                             
                                                Εξακρίβωση:
                                             
                                             Δήλωση του αιτούντος και του προμηθευτή του συνδετικού υλικού, υποστηριζόμενη από τους αριθμούς CAS και τις ταξινομήσεις για τις δραστικές ουσίες του τελικού προϊόντος και του συνδετικού υλικού τους.
                                             Τα ανωτέρω περιλαμβάνουν υπολογισμό από τον αιτούντα της συγκέντρωσης των δραστικών ουσιών στο τελικό προϊόν.
                                             Πρέπει να προσδιορίζονται όλες οι μεταποιημένες δραστικές ουσίες, το 50 % και άνω των σωματιδίων των οποίων στην κατανομή αριθμητικών μεγεθών έχει μία ή περισσότερες εξωτερικές διαστάσεις εντός της κλίμακας μεγέθους 1 nm-100 nm.»·
                                          
                                       
                                             συνδυασμοί βουτυλοκαρβαμιδικού 3-ιωδο-2-προπινυλίου (IPBC)
                                             χρώματα και βερνίκια εξωτερικών χώρων
                                          
                                          
                                             
                                                Συνολική συγκέντρωση χρωμάτων εξωτερικών χώρων
                                             
                                             
                                                για συνδυασμούς του βουτυλοκαρβαμιδικού ιωδοπροπινυλίου (IPBC):
                                             
                                             0,650 %
                                          
                                       
                                             Ισχύουν ειδικά όρια συγκέντρωσης για το ακόλουθο συντηρητικό:
                                          
                                          
                                              
                                          
                                       
                                             ψευδαργυρούχος πυριθειόνη
                                          
                                          
                                             0,050 %
                                          
                                       
                           
                                 δ)
                              
                              
                                 στον κατάλογο περιορισμών και παρεκκλίσεων που αφορούν επικίνδυνες ουσίες προστίθεται η ακόλουθη καταχώριση «8. Ουσίες σε συνδετικά υλικά και εναιωρήματα πολυμερών»:
                                 
                                             
                                                         «8.
                                                      
                                                      
                                                         Ουσίες σε συνδετικά υλικά και εναιωρήματα πολυμερών
                                                      
                                                   
                                       
                                             
                                                         α)
                                                      
                                                      
                                                         Συνδετικά υλικά και παράγοντες πολλαπλής σύνδεσης
                                                      
                                                   
                                                Περιπτώσεις εφαρμογής:
                                             
                                             
                                                         —
                                                      
                                                      
                                                         Εσωτερικής/εξωτερικής χρήσης για τελειώματα
                                                      
                                                   
                                                         —
                                                      
                                                      
                                                         Διακόσμηση, προστασία και επίχριση ξύλου
                                                      
                                                   
                                                         —
                                                      
                                                      
                                                         Μεταλλικές επιχρίσεις
                                                      
                                                   
                                                         —
                                                      
                                                      
                                                         Επιχρίσματα δαπέδων,
                                                      
                                                   
                                                         —
                                                      
                                                      
                                                         Επιχρίσματα υψηλής στιλπνότητας
                                                      
                                                   
                                                         —
                                                      
                                                      
                                                         Αρχιτεκτονικά και διακοσμητικά επιχρίσματα
                                                      
                                                   
                                          
                                             Διυδραζίδιο του αδιπικού οξέος (ADH) που χρησιμοποιείται ως ενισχυτικό πρόσφυσης και παράγοντας πολλαπλής σύνδεσης
                                          
                                          
                                             1,0 % w/w
                                          
                                          
                                             
                                                Εξακρίβωση:
                                             
                                             Υποβάλλεται δήλωση από τον αιτούντα και τους οικείους προμηθευτές πρώτων υλών, υποστηριζόμενη από υπολογισμούς ή έκθεση ανάλυσης.
                                          
                                       
                                             
                                                         β)
                                                      
                                                      
                                                         Προϊόντα αντίδρασης και υπολείμματα
                                                      
                                                   
                                                Περιπτώσεις εφαρμογής:
                                             
                                             Προϊόντα με συστήματα πολυμερών συνδετικών υλικών
                                          
                                          
                                             Η παρουσία υπολειμμάτων μεθανόλης περιορίζεται ανάλογα με την περιεκτικότητα του τελικού προϊόντος σε συνδετικό υλικό.
                                          
                                          
                                              
                                          
                                          
                                             
                                                Εξακρίβωση:
                                             
                                             Υποβάλλεται δήλωση από τον αιτούντα και τους οικείους προμηθευτές πρώτων υλών, υποστηριζόμενη από υπολογισμούς ή έκθεση ανάλυσης.».
                                          
                                       
                                             
                                                         —
                                                      
                                                      
                                                         άνω του 10 % και έως 20 % περιεκτικότητα του τελικού προϊόντος σε συνδετικό υλικό
                                                      
                                                   
                                          
                                             0,02 % w/w
                                          
                                       
                                             
                                                         —
                                                      
                                                      
                                                         άνω του 20 % και έως 40 % περιεκτικότητα του τελικού προϊόντος σε συνδετικό υλικό
                                                      
                                                   
                                          
                                             0,03 % w/w
                                          
                                       
                                             
                                                         —
                                                      
                                                      
                                                         άνω 40 % περιεκτικότητα του τελικού προϊόντος σε συνδετικό υλικό
                                                      
                                                   
                                          
                                             0,05 % w/w